Here is a page extracted from Wikipedia that may contain CSS, HTML, and a lot of unformatted text.

Title: Ardea
Content: Se veiga texto

Ardea ye un chenero d'aus aintro d'a familia d'as ardeidas. Son aus de midas grans, que plegan y encluso pueden superar es 100 cm d'altaria, fendo arredol d'es 2m d'amplaria d'alas. Clasicament pescataires, capturan as suyas presas en comarcas humidas, d'auguas entibadas y poco fondas, a on gosan a parar-se per entre d'a vechetación y esperan que pasen peixes, ranas y altros chicoz vertebratos, con tota a inmobilidat posible, y alavez claban un ataque rapedo con es suyos cuellos y agafan l'animal con o pico.

Amés gran parti d'as especies nidifican en colonias a l'alto d'arbols. Tienen una traza de volar bien lenta y se pueden destinguir d'as cicuenyas perque en volar no estiran o cuello si que el mantienen mes replegato encara que cuan son en tierra.

Especies 
 Ardea herodias, garra azul
 Ardea cinerea, garrapescaire
 Ardea goliath, garra goliath
 Ardea cocoi, garra cocoi
 Ardea pacifica, garra d'o Pacifico
 Ardea melanocephala, garra de capeza negra
 Ardea humbloti, garra de Madagascar
 Ardea insignis, garra blanca
 Ardea sumatrana, garra de Sumatra
 Ardea purpurea, garra royenca
 Ardea alba, garra gran
 Ardea picata, u Egretta picata
 Ardea intermedia, u Egretta intermedia, garra meyana
 Ardea eulophotes u Egretta eulophotes, garra china

Bel numero d'especies d'Ardea son coneixitas en o rechistro fósil, anque a suya clasificación adintro d'Ardea y no en Egretta no ye si que provisional.
 Ardea bennuides, garra de Heron.
 Ardea sp. (Mioceno meyo, Observation Quarry, EEUU) (fosil)
 Ardea sp. (Mioceno tardano, Love Bone Bed, EEUU) (fosil)
 Ardea polkensis (Plioceno primerenco, Bone Valley, EEUU) (fosil)
 Ardea sp. (Pleistoceno primerenco, Macasphalt Shell Pit, EEUU) (fosil)
 Ardea formosa (fosil)
 Ardea howardae (fosil)
 Ardea similis (fosil)

Vinclos externos

Ardea